94. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ  ΚΑΙ ΕΜΠΟΡΙΟΥ Αριθ.416731/4698 της 6 Δεκ. 1980/13 Φεβρ. 1981 (ΦΕΚ Β΄ 97) Περί εισαγωγής ζώντων αρρένων μόσχων προς πάχυνση 300 KGR και κάτω ζώντος βάρους, βάσει του κανονισμού 805/68 άρθρ. 13, με ολική ή μερική αναστολή της αντισταθμιστικής εισφοράς. Έχοντας υπόψη: Την Συνθήκη της Ρώμης. 2.Τη Συνθήκη προσχωρήσεως της Ελλάδος στις Ευρωπαϊκές Κοινότητες που κυρώθηκε με τον Νόμ. 945/79. 3.Τον Νόμ. 400/1976 «περί Υπουργικού Συμβουλίου». 4.Τις διατάξεις των άρθρ. 22 και 23 του Νόμ. 992/79 «περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων». 5.Το Π.Δ. 397/80 «περί οργανώσεως της Υπηρεσίας Διαχειρίσεως Αγορών Γεωργικών Προϊόντων» (Υ.Δ.Α.Γ.Ε.Π.) και τροποποιήσεως του Π.Δ. 433/77 «περί οργανισμού του Υπουργείου Γεωργίας». 6.Τον κανονισμό Ε.Ο.Κ. 805/68 άρθρ. 13, περί εισαγωγής ζώντων μόσχων 300 KGR και κάτω, ζώντος βάρους, προς πάχυνση, με ολική ή μερική αναστολή της αντισταθμιστικής εισφοράς. 7.Τον κανονισμό Ε.Ο.Κ. 612/77, ως ετροπο-ποιήθη με τον καν. 1384/77 «περί καθορισμού τρόπου εφαρμογής  ειδικού καθεστώτος  εισαγωγής (Αντί για τη σελ. 308,175(α) Σελ. 308,175(β) Τεύχος Ζ21-Σελ. 45 Αντισταθμιστική Εισφορά 30.Β.ρ.93-94 αρρένων μόσχων 300 KGR και κάτω ζώντος βάρους προς πάχυνση των προβλεπομένων από τον καν. 805/68 άρθρ. 13. 9.Τον Κανονισμό της Ε.Ο.Κ. 2377/80 «περί ειδικών τρόπων εφαρμογής του συστήματος χορηγήσεως πιστοποιητικών εισαγωγής και εξαγωγής». 10.Τον Νόμ. 1089/80 «περί Εμπορικών, Βιομηχανικών, Επαγγελματικών και Βιοτεχνικών Επιμελητηρίων», αποφασίζουμε: Την ανάθεση αρμοδιοτήτων για την εφαρμογή του κανονισμού (Ε.Ο.Κ.) 612/77, περί καθορισμού τρόπου εφαρμογής ειδικού καθεστώτος εισαγωγής αρρένων μόσχων προς πάχυνση 300 KGR και κάτω ζώντος βάρους με μερική ή ολική αναστολή της αντισταθμιστικής εισφοράς ως ακολούθως: 1.Αναθέτουμε στα Τελωνεία της χώρας την αρμοδιότητα: α)Της παραλαβής των υπευθύνων δηλώσεων (Ν.Δ. 105/69) που θα υποβάλλονται, με αντίγραφα της σχετικής αδείας εισαγωγής μόσχων προς πάχυνση, από τους ενδιαφερομένους κατά την ημέρα πραγματοποιήσεως της εισαγωγής «περί υποχρεώσεως του εισαγωγέα να παχύνει τους μόσχους επί 120 ημέρες από την ημέρα εισαγωγής», όπως προβλέπεται από τον καν. (Ε.Ο.Κ.) 612/77 άρθρ. 1, παρ. 1, γράμμα α. β)Της παραλαβής της εγγυήσεως που υποχρεούται να καταθέσει ο ενδιαφερόμενος, για το σύνολο των εισαγομένων ζώντων αρρένων μόσχων προς πάχυνση κάτω των 300 KGR ζώντος βάρους, η οποία θα είναι ίση με το καθοριζόμενο ποσοστό μειώσεως της ισχύουσας, κατά την ημέρα πραγματοποιήσεως της εισαγωγής, αντισταθμιστικής εισφοράς, όπως προβλέπεται από τον καν. (Ε.Ο.Κ.) 612/77, άρθρ. 1, παρ. 1, γράμμα β. Η καταβαλλόμενη εγγύηση, βάσει του καν. (Ε.Ο.Κ.) 612/67 άρθρ. 1, παρ. 2, δύναται να είναι σε μετρητά ή σε εγγυητική επιστολή αναγνωρισμένου πιστωτικού ιδρύματος (τραπέζης). γ)Της παραλαβής υπευθύνου δηλώσεως, κατά την ημέρα εισαγωγής με την οποία ο ενδιαφερόμενος θα αναλαμβάνει την υποχρέωση να δηλώσει, μέσα σε ένα μήνα από την ημέρα του εκτελωνισμού των μόσχων στην οικεία Δ/νση Γεωργίας, όπου θα εκτραφούν οι εισαχθέντες μόσχοι, τα στοιχεία του ή των εκτροφέων αυτών και την τοποθεσία εκτροφής των, όπως προβλέπεται από τον καν. (Ε.Ο.Κ.) 1384/77, άρθρ. 7 παρ. 1, γράμμα δ. δ)Της αποδόσεως της εγγυήσεως ολικά ή μερικά στον ενδιαφερόμενο εφ’ όσον: 1.Εντός 180 ημερών από της εκπνοής των προβλεπομένων προς πάχυνση των ζώων 120 ημερών, ενδιαφερόμενος υποβάλει στο αρμόδιο Τελωνείο βεβαίωση της οικείας Δ/νσεως Γεωργίας, ότι το σύνολο των ζώων ή μέρος αυτών παρέμειναν εις την δηλωθείσα εκτροφή ή εκτροφάς και ότι διετηρήθησαν και δεν εσφάγησαν προ της εκπνοής της προθεσμίας των 120 ημερών από της εισαγωγής. Σελ. 308,176(β) Τεύχος Ζ21-Σελ. 46 2.Ο ενδιαφερόμενος υποβάλει στο αρμόδιο Τελωνείο βεβαίωση της οικείας περιφερειακής κτηνιατρικής υπηρεσίας του Υπουργείου Γεωργίας (Δ/νση Κτηνιατρικής ή Νομοκτηνιατρείο ή Αγροτ. Κτηνιατρείο) ότι το σύνολο των προς πάχυνση μόσχων ή μέρος αυτών έθαναν ή εσφάγησαν προ της εκπνοής της προθεσμίας των 120 ημερών για λόγους επειγούσης και αναποτρέπτου ανάγκης (ασθενείας, ατυχήματος κ.λπ.). 3.Ο ενδιαφερόμενος υποβάλει στο αρμόδιο τελωνείο βεβαίωση της αρμοδίας οικείας Δ/νσεως Γεωργίας ότι το σύνολο ή μέρος των προς πάχυνση μόσχων δεν διετηρήθησαν ημέρας λόγω ανωτέρας βίας (θεομηνίας κ.λπ.), όπως προβλέπεται από τον καν. (Ε.Ο.Κ.) 612/77, άρθρ. 1, παρ. 3. ε)Της παραλαβής της υπευθύνου δηλώσεως του ενδιαφερομένου εισαγωγέα ότι υποχρεούται, σε περίπτωση μη προσκομίσεως των ανωτέρω αποδεικτικών εγγράφων εντός της προβλεπομένης προθεσμίας, να καταβάλει το επί πλέον ποσό της αντισταθμιστικής εισφοράς, που θα ισούται με τη διαφορά του ποσού της υψηλότερης αντισταθμιστικής εισφοράς, που θα υπάρξει κατά το διάστημα των 180 ημερών που ακολουθούν από της εκπνοής της προθεσμίας των 120 ημερών και του ποσού που κατεβλήθη κατά την ημέρα πραγματοποιήσεως της εισαγωγής, όπως προβλέπεται από τον Καν. (Ε.Ο.Κ.) 612/77, άρθρ. 1, παρ. 1. 30.Β.ρ.94 Αντισταθμιστική Εισφορά 30.Β.ρ.94 Αντισταθμιστική Εισφορά στ)Της αποστολής στην υπηρεσία Διαχείρισης Αγορών Γεωργικών Προϊόντων (Υ.Δ.Α.ΓΕ.Π.) του Υπ. Γεωργίας, εντός του πρώτου 8ημέρου εκάστου μηνός καταστάσεως των εισαχθέντων υπό το καθεστώς της μειωμένης αντισταθμιστικής εισφοράς, μόσχων προς πάχυνση, κατά τον προηγούμενο μήνα, κατά κατηγορία βάρους και χώρα προελεύσεως, σύμφωνα με τον Κανονισμό (Ε.Ο.Κ.) 612/77, άρθρ. 1. Η ανωτέρω κατάσταση θα κοινοποιείται και στη Δ/νση Μηρυκαστικών-Μονόπλων της Υπηρεσίας Ζωϊκής Παραγωγής του Υπ. Γεωργίας. ΙΙ.Αναθέτομεν στην Υπηρεσία Ζωϊκής παραγωγής την αρμοδιότητα του συντονισμού της παρακολουθήσεως υπό των κατά την περίπτωση αρμοδίων Διευθύνσεων Γεωργίας της εκτροφής των εισαγομένων προς πάχυνση μόσχων επί 120 ημέρες εις την ή τας δηλωθείσας υπό του ενδιαφερομένου εκτροφή ή εκτροφάς. ΙΙΙ.Αναθέτουμε στις κατά τόπους Δ/νσεις Γεωργίας την αρμοδιότητα: α)Της παρακολουθήσεως και εκδόσεως βεβαιώσεως για τον αριθμό των εισαχθέντων προς πάχυνση μόσχων, που έχουν εκτραφεί επί 120 ημέρες από της εισαγωγής των (ημέρα εκτελωνισμού των) εις την δηλωθείσα υπό του ενδιαφερομένου (εισαγωγέως ή εκτροφέως) εκτροφή ή εκτροφές, όπως προβλέπεται από τον καν. (Ε.Ο.Κ.) 612/77, άρθρ. 1, παρ. 3, γράμματα α και β. β)Της τηρήσεως μητρώου για το σύνολον των υπό εκάστου ενδιαφερομένου εισαγομένων προς πάχυνση μόσχων, όπως προβλέπεται από τον κανονισμό (Ε.Ο.Κ.) 612/77, άρθρ. 2, παρ. 1 και 2. Η ταυτότητα των εν λόγω ζώων θα διαπιστώνεται είτε από το ανεξίτηλον τατουάζ, είτε από το ενώπιο, το οποίον τοποθετείται στο ένα τουλάχιστο από τα αυτιά του ζώου κατά τον εκτελωνισμό. γ)Της χορηγήσεως βεβαιώσεως σε κάθε ενδιαφερόμενο, στην περίπτωση, που το σύνολο ή μέρος των εισαχθέντων προς πάχυνση μόσχων δεν διατηρήθηκε επί 120 ημέρες για λόγους ανωτέρας βίας, όπως προβλέπεται από τον καν. (Ε.Ο.Κ.) 612/77, άρθρ. 1, παρ. 3. IV.Αναθέτουμε στις περιφερειακές κτηνιατρικές Υπηρεσίες του Υπουργείου Γεωργίας τις εξής αρμοδιότητες: α)Στις Δ/νσεις κτηνιατρικής ή Νομοκτηνιατρεία ή και Αγροτικά κτηνιατρεία, τον έλεγχο, την εξακρίβωση και χορήγηση σε κάθε ενδιαφερόμενο βεβαιώσεως, στην περίπτωση που το σύνολο ή μέρος των εισαχθέντων προς πάχυνση μόσχων έχουν αποθανεί ή σφαγεί, πριν από την εκπνοή της προθεσμίας των 120 ημερών από της εισαγωγής των (ημερομηνία εκτελωνισμού των) για λόγους επείγουσας και αναποτρέπτου ανάγκης (ασθενείας, ατυχημάτων) όπως προβλέπεται από τον καν. (Ε.Ο.Κ.) 612/77, άρθρ. 1 παρ. 3. β)Εις τους αρμοδίους κτηνιάτρους των περιφερειακών υπηρεσιών του Υπουργείου Γεωργίας των παρισταμένων κατά τον εκτελωνισμό των μόσχων την εξακρίβωση του φύλου και του ζώντος βάρους καθώς και την πραγματοποίηση της σημάνσεως των εισαγομένων μόσχων προς πάχυνση. Η ανωτέρω σήμανση πραγματοποιείται με δαπάνη του εισαγωγέως. Επίσης την έκδοσιν βεβαιώσεως εις τριπλούν, στην οποία θα αναγράφεται ο αριθμός των εισαχθέντων μόσχων κατά κατηγορία βάρους (μέχρι 80 χιλ., άνω των 80 μέχρι 220 άνω 220 μέχρι 300) με τα αντίστοιχα στοιχεία της σημάνσεως που φέρουν οι μόσχοι και ότι αυτοί είναι άρρενες. Εκ της βεβαιώσεως αυτής το πρωτότυπο θα αποστέλλεται στην Υπηρεσία Ζωϊκής Παραγωγής, Δ/νση Μηρυκαστικών και Μονόπλων, για τον συντονισμό της παρακολουθήσεως της εφαρμογής της υποχρεώσεως του ενδιαφερομένου να παχύνει τους εισαγομένους μόσχους επί 120 ημέρες. Το πρώτο αντίγραφο θα χορηγείται στον ενδιαφερόμενο και το τρίτο θα κρατείται υπό του αρμοδίου κτηνιάτρου. V.Στις αρμόδιες Δ/νσεις των Υπηρεσιών Ζωϊκής Παραγωγής και Κτηνιατρικής, ανατίθεται το έργο της παροχής οδηγιών, διευκρινίσεως κ.λπ. στις αρμόδιες περιφερειακές Υπηρεσίες του Υπουργείου Γεωργίας, για την καλύτερη εφαρμογή της παρούσης αποφάσεως. VI.Αναθέτομε εις τα Εμπορικά, βιομηχανικά και βιοτεχνικά Επιμελητήρια της χώρας την αρμοδιότητα: α)Της εκδόσεως πιστοποιητικού όπου θα εμφαίνεται ότι ο ενδιαφερόμενος εισαγωγέας τυγχάνει φυσικό ή νομικό πρόσωπο και ασχολείται με την εμπορία ζώων προς πάχυνση από δωδεκαμήνου τουλάχιστον (καν. 2377/80 άρθρ. 9). VII.Η ισχύς της παρούσης, αποφάσεως που θα δημοσιευθεί στην Εφημερίδα της Κυβερνήσεως αρχίζει από 1 Ιαν. 1981. 95. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ, ΒΙΟΜΗΧΑΝΙΑΣ ΚΑΙ  ΕΝΕΡΓΕΙΑΣ ΚΑΙ ΕΜΠΟΡΙΟΥ Αριθ.416730/4697 της 6 Δεκ. 1980/24 Φεβρ. 1981 (ΦΕΚ Β΄ 113) Περί εισαγωγής κατεψυγμένων κρεάτων προς μεταποίηση βάσει του Κανονισμού 805/68 άρθρ. 14, άνευ αντισταθμιστικής εισφοράς ή με μειωμένη αντισταθμιστική εισφορά. Έχοντας υπόψη: Τη Συνθήκη της Ρώμης. Τη Συνθήκη προσχωρήσεως της Ελλάδος στις Ευρωπαϊκές Κοινότητες που κυρώθηκε με τον Νόμ. 945/79. Τον Νόμ. 400/76 «Περί Υπουργικού Συμβουλίου». Τις διατάξεις των άρθρ. 22 και 23 του Νόμ. 992/79 «περί οργανώσεως των διοικητικών υπηρεσιών δια την εφαρμογήν της Συνθήκης προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων». Το Π.Δ. 397/80 «περί οργανώσεως της Υπηρεσίας Διαχειρίσεως Αγορών Γεωργικών Προϊόντων, (Υ.Δ.Α.ΓΕ.Π.) και τροποποιήσεως του Π.Δ. (Αντί για τις σελ. 308,177(α)-308,180(α) Σελ. 308,177(β) Τεύχος Ζ21-Σελ. 47 Αντισταθμιστική Εισφορά 30.Β.ρ.95 433/77 «περί Οργανισμού του Υπουργείου Γεωργίας». Τον κανονισμό Ε.Ο.Κ. 805/68 άρθρ. 14 περί εισαγωγής κατεψυγμένων κρεάτων προς μεταποίηση άνευ αντισταθμιστικής εισφοράς ή με μειωμένη αντισταθμιστική εισφορά. Τον Κανονισμό Ε.Ο.Κ. 1136/79 «περί καθορισμού του τρόπου εφαρμογής ειδικού καθεστώτος εισαγωγής βοείου κατεψυγμένου κρέατος προοριζομένου για κονσερβοποίηση ή μεταποίηση». Τον Νόμ. 1089/80 «περί Εμπορικών, Βιομηχανικών, Επαγγελματικών και Βιοτεχνικών Επιμελητηρίων», αποφασίζουμε: Την ανάθεση αρμοδιοτήτων, ως ακολούθως προς εφαρμογή του Κοινοτικού Καθεστώτος, εις ό,τι αφορά την εισαγωγή κατεψυγμένων κρεάτων προς μεταποίηση άνευ αντισταθμιστικής εισφοράς ή επί καταβολή μειωμένης τοιαύτης σύμφωνα με όσα ορίζονται στον κανονισμό Ε.Ο.Κ. 805/68 ως και του κανονισμού Ε.Ο.Κ. 1136/79. 1.Εις τα Εμπορικά και Βιομηχανικά, ως και τα Βιοτεχνικά Επιμελητήρια της Χώρας την αρμοδιότητα της εκδόσεως πιστοποιητικού όπου θα εμφαίνεται, σύμφωνα με τα καθοριζόμενα εις τον κανονισμό Ε.Ο.Κ. 1136/79 άρθρ. 1: α)Ότι ο ενδιαφερόμενος εισαγωγεύς τυγχάνει φυσικό ή νομικό πρόσωπο που ασχολείται με την παρασκευή κονσερβών βοείου κρέατος, τουλάχιστον από δωδεκαμήνου, εντός της Ελληνικής επικρατείας και ότι είναι εγγεγραμμένος εις τα μητρώα του οικείου επιμελητηρίου (άρθρ. 1 παρ. 1). β)Ότι ο ενδιαφερόμενος εισαγωγεύς τυγχάνει φυσικό ή νομικό πρόσωπο και ασχολείται με την παρασκευή μεταποιημένων προϊόντων κρέατος, εκτός κονσερβών, τουλάχιστον από δωδεκαμήνου και ότι είναι εγγεγραμμένος εις τα μητρώα του οικείου Επιμελητηρίου (άρθρ. 1 παρ. 2). 2.Εις τα Τελωνεία της Χώρας την αρμοδιότητα: α)Της παραλαβής των υπευθύνων δηλώσεων των εισαγωγέων, ότι τα εισαγόμενα κατεψυγμένα κρέατα προορίζονται για την παρασκευή στα εργοστάσια, που αναφέρονται εις το πιστοποιητικό εισαγωγής (Καν. 1136/79, άρθρ. 2 παρ. 1, περίπτ. α), είτε κονσερβών, ως ορίζει ο κανονισμός 805/68, άρθρ. 14, παρ. 1, περίπτ. α, είτε κρεατοπαρασκευασμάτων, ως ορίζει ο καν. 805/68, άρθρ. 14, παρ. 1, περίπτ. β. β)Της λήψεως, σύμφωνα με όσα προβλέπονται από τον καν. 1136/79, άρθρ. 2, παρ. 2, εγγυήσεως (τραπέζης) κατά την εισαγωγή επί του συνόλου της εισαγομένης προς μεταποίηση ποσότητος κατεψυγμένου βοείου κρέατος, της εγγυήσεως αυτής ανερχομένης σε ποσό ίσο με το ύψος της μειώσεως της ισχυούσης αντισταθμιστικής εισφοράς κατά την ημέρα της εισαγωγής. γ)Της παραλαβής υπευθύνου δηλώσεως περί της υποχρεώσεως του εισαγωγέως να καταβάλει το επί πλέον ποσόν εγγυήσεως επί της εισαχθείσης ποσότητος, σύμφωνα με όσα καθορίζονται από τον καν. Ε.Ο.Κ. 1136/79 Σελ. 308,178(β) Τεύχος Ζ21-Σελ. 48   άρθρ. 1, παρ. 8. δ)Της αποδόσεως της εγγυήσεως, μερικώς ή ολικώς, στον ενδιαφερόμενο εάν εντός 7 μηνών από το τέλος του μηνός εισαγωγής υποβληθούν βεβαιώσεις εκδιδόμενες από την αρμοδία Υπηρεσία Κτηνιατρικής του Υπουργείου Γεωργίας, ότι εντός τριών μηνών από τον μήνα εισαγωγής των κατεψυγμένων κρεάτων ολόκληρος η ποσότης ή μέρος αυτής μεταποιήθηκε εις τα αναφερόμενα εις το πιστοποιητικό εισαγωγής εργοστάσια (καν. 1136/79, άρθρ. 2, παρ. 3). ε)Της αποστολής, εντός του πρώτου οκταημέρου εκάστου μηνός, εις την Υπηρεσία Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.) του Υπουργείου Γεωργίας, αναλυτικής καταστάσεως για τον προηγούμενο μήνα, εις την οποία να αναφέρονται: -Οι εισαχθείσες ποσότητες κατεψυγμένων κρεάτων υπό το καθεστώς του καν. 805/68 άρθρ. 14 με διάκριση των ποσοτήτων που εισήχθησαν για παραγωγή των ακολούθων προϊόντων: -Κονσερβών βοείου κρέατος -Κρεατοπαρασκευασμάτων. 3.Στις Νομαρχιακές Δ/νσεις του Υπουργείου Βιομηχανίας και Ενέργειας την αρμοδιότητα της βεβαιώσεως υπάρξεως περιπτώσεως ανωτέρας βίας για τη μη μεταποίηση, εν όλω ή εν μέρει, των εισαχθέντων κατεψυγμένων κρεάτων υπό το καθεστώς του καν. Ε.Ο.Κ. 805/68 άρθρ. 14, εντός του χρονικού ορίου που ορίζεται από τον καν. Ε.Ο.Κ. 1136/79 άρθρ. 2 παρ. 3. 4.Εις την κτηνιατρική υπηρεσία του Υπουργείου Γεωργίας αναθέτουμε την αρμοδιότητα της παρακολουθήσεως, του ελέγχου και της πιστοποιήσεως, σύμφωνα με τον καν. 1136/1979, άρθρ. 4 ότι: αα)Τα εισαχθέντα κατεψυγμένα κρέατα υπό το καθεστώς του καν. 805/68 άρθρ. 14 μεταποιήθηκαν σύμφωνα με τον καν. 1136/79, άρθρ. 2 παρ. 1, περίπτ. α, εδάφ. αα και ββ. ββ)Η μεταποίηση επραγματοποιήθη εντός των χρονικών ορίων που ορίζονται από τον καν. Ε.Ο.Κ. 1136/79 άρθρ. 2, παρ. 3 και σύμφωνα με όσα ορίζονται από τον καν. 1136/79 άρθρ. 2, παρ. 4, 5, 6, 7. γγ)Οι ποσότητες που αποδεδειγμένα μεταποιήθηκαν σύμφωνα με τον καν. Ε.Ο.Κ. 1136/79 άρθρ. 2, παρ. 3 για κάθε κατηγορία προϊόντος και επί τη βάσει σχετικής βεβαιώσεως της Κτηνιατρικής Υπηρεσίας. δδ)Οι ποσότητες προϊόντων που παρασκευάσθηκαν κατά τύπο προϊόντος εκφραζόμενες σε καθαρό βάρος τελικού προϊόντος (καν. Ε.Ο.Κ. 1136/79 άρθρ. 5). 5.Οι αυτές ως άνω υπηρεσίες θα επιλαμβάνονται κατά λόγο αρμοδιότητας της ρυθμίσεως συναφών θεμάτων που προκύπτουν από την εφαρμογή στη Χώρα μας της κοινοτικής νομοθεσίας σχετικά με τις εισαγωγές και εξαγωγές των κατεψυγμένων κρεάτων, ως και εκείνων που ήθελον προκύψει εκ της τυχόν αλλαγής της κοινοτικής νομοθεσίας εις τον τομέα τούτο. 6.Η ισχύς της παρούσης αποφάσεως, που θα δημοσιευθεί στην Εφημερίδα της Κυβερνήσεως αρχίζει από 1 Ιαν. 1981. 30.Β.ρ.95 Αντισταθμιστική Εισφορά 30.Β.ρ.95 Αντισταθμιστική Εισφορά 